CELEX: 62019CN0666
Language: hr
Date: 2019-09-09 00:00:00
Title: predmet C-666/19 P: Žalba koju je 9. rujna 2019. podnio Changmao Biochemical Engineering Co. Ltd protiv presude Općeg suda (drugo vijeće) od 28. lipnja 2019. u predmetu T-741/16, Changmao Biochemical Engineering protiv Komisije

11.11.2019   
            
            
               HR
            
            
               Službeni list Europske unije
            
            
               C 383/47
            
         
      Žalba koju je 9. rujna 2019. podnio Changmao Biochemical Engineering Co. Ltd protiv presude Općeg suda (drugo vijeće) od 28. lipnja 2019. u predmetu T-741/16, Changmao Biochemical Engineering protiv Komisije
      (predmet C-666/19 P)
      (2019/C 383/57)
      Jezik postupka: engleski
      
         Stranke
      
      
         Žalitelj: Changmao Biochemical Engineering Co. Ltd (zastupnici: K. Adamantopoulos i P. Billiet, avocats)
      
         Druge stranke u postupku: Europska komisija, Hyet Sweet
      
         Zahtjevi
      
      Žalitelj od Suda zahtijeva da:
      
                  —
               
               
                  u cijelosti ukine presudu Općeg suda od 28. lipnja 2019. u predmetu T-741/16;
               
            
                  —
               
               
                  prihvati žaliteljev prvostupanjski zahtjev iz njegove tužbe pred Općim sudom i poništi pobijanu uredbu (1) u dijelu u kojem se odnosi na žalitelja, u skladu s člankom 61. Statuta Suda; i
               
            
                  —
               
               
                  naloži drugoj strani u postupku i intervenijentu pred Općim sudom snošenje žaliteljevih troškova u žalbenom postupku i postupku pred Općim sudom u predmetu T-741/16.
               
            Podredno, žalitelj od Suda zahtijeva da:
      
                  —
               
               
                  vrati predmet Općem sudu radi donošenja odluke o drugom dijelu prvog tužbenog razloga;
               
            
                  —
               
               
                  podrednije, vrati predmet Općem sudu radi donošenja odluke o bilo kojem drugom tužbenom razlogu u mjeri u kojoj to dopušta stanje postupka; i
               
            
                  —
               
               
                  o troškovima odluči naknadno.
               
            
         Žalbeni razlozi i glavni argumenti
      
      Žalitelj ističe pet žalbenih razloga.
      Prvi žalbeni razlog: utvrđenja Općeg suda u točkama 54., 64.-67., 69.-70., 78.-80., 87., 93. i 97.-98. pobijane presude zahvaćena su očitim pogreškama u primjeni prava i iskrivljavaju činjenice utvrđivanjem da žaliteljevi računi nisu bili pripremljeni u skladu s međunarodnim revizorskim standardima (IAS) te stoga ne zadovoljavaju članak 2. stavak 7. točku (c) drugu alineju Osnovne uredbe (2). Nadalje, Opći je sud počinio pogrešku koja se tiče prava kad je odbio ispitati žaliteljev zahtjev na temelju članka 2. stavka 7. točke (c) treće alineje Osnovne uredbe.
      Drugi žalbeni razlog: utvrđenja Općeg suda u točkama 113., 115.-118., 125.-126. i 128.-130. pobijane presude zahvaćena su očitim pogreškama u primjeni prava i iskrivljuju činjenice utvrđivanjem da Komisija nije povrijedila članak 2. stavak 7. točku (a), članak 6. stavak 8. i članak 9. stavak 4. Osnovne uredbe i svoju obvezu pažnje i dobre uprave time što nije zahtijevala i ocijenila detaljan popis izvoznih transakcija proizvođača iz analogne zemlje.
      Treći žalbeni razlog: utvrđenja Općeg suda u točkama 141.-144., 152.-153. i 155.-162. pobijane presude zahvaćena su očitim pogreškama u primjeni prava i iskrivljuju činjenice utvrđivanjem da Komisija nije povrijedila članak 2. stavak 10. i članak 9. stavak 4. Osnovne uredbe, članak 2. stavak 4. Antidampinškog sporazuma WTO-a i svoju obvezu pažnje i dobre uprave odbijanjem prilagođavanja normalne vrijednosti i žaliteljeve izvozne cijene za potrebe izračunavanja dampinške marže.
      Četvrti žalbeni razlog: utvrđenja Općeg suda u točkama 148. i 150. pobijane presude zahvaćena su očitim pogreškama u primjeni prava i iskrivljuju činjenice utvrđivanjem da Komisija nije povrijedila članak 3. stavke 2. i 3. i članak 9. stavak 4. Osnovne uredbe, načelo dobre uprave i svoju obvezu pažnje neprilagođavanjem neštetne razine cijena Unijinih proizvođača na temelju razlika u dodatnim uslugama, pakiranju, patentu i know how tantijemima koje plaća industrija Unije.
      Peti žalbeni razlog: utvrđenja Općeg suda u točkama 189.-191., 194., 200.-201. i 203.-206. pobijane presude zahvaćena su očitim pogreškama u primjeni prava i iskrivljuju činjenice utvrđivanjem da Komisija nije povrijedila članak 2. stavak 7. točku (a), članak 2. stavak 10., članak 3. stavke 2., 3. i 5., članak 6. stavak 8. i članak 9. stavak 4. Osnovne uredbe, načelo dobre uprave i obvezu pažnje propustivši osigurati da troškovi industrije Unije povezani s nabavom sirovina od povezanog dobavljača budu u skladu s tržišnim uvjetima bez zahtijevanja dovršetka upitnika povezanog dobavljača.
      
         (1)  Provedbena uredba Komisije (EU) 2016/1247 оd 28. srpnja 2016. o uvođenju konačne antidampinške pristojbe i konačnoj naplati privremene pristojbe uvedene na uvoz aspartama podrijetlom iz Narodne Republike Kine (SL 2016., L 204, str. 92.)
      
         (2)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL 2016., L 176, str. 21.)